Lagt út fríggjadagin, 20 marts 2015 13: 17 Tað er meira og meira vanligt at kommunur hava búmerki, og nú hevur Kvívíkar kommuna tikið stig til at fáa eitt búmerki. Kvívíkar kommuna útskrivaði búmerkja kapping, har uppskotini skuldu verða inni 2. mars 2015. Dentur var lagdur á, at í kommununi eru 5 bygdir, og at búmerkið helst skuldi endurspegla hetta. Eisini er dentur lagdur á, at búmerkið kann nýtast á brævpappíri, heimasíðu og øðrum marknaðarføringstilfari v. m. Í nevndina til at taka avgerð um hetta blivu vald: Petra Iversen bygdaráðslimur Anni Isaksen bygdaráðslimur og formaður í trivnaðarnevndini Dánjal Petur Müller borgarstjóri Janus Kampmann grafikari og Hansina Iversen listakvinna. Tað komu gott 40 uppskot inn at velja ímillum. Tað gjørdist skjótt greitt, at vit øll vóru samd um vinnara uppskotið. Ikki tí, tað komu sera nógv góð uppskot inn. Borgarstjórin takkar øllum, sum vóru við í kappingini. Vinnarin hevur fingið íblástur úr Týsklandi, hagani hann er ættaður. Hann hevur lisið um Kvívíkar kommunu og fingið hugskot úr tí, hann hevur lisið. Vinnarin eitur Robert Gutke. Hann býr á Eiði, har kona hansara er ættað. Sólarmyrkingartiltak Lagt út mikudagin, 18 marts 2015 11: 29 Í samband við sólarmyrkingina skipar Kvívíkar kommuna fyri einum serligum tiltaki í nýggja og snotuliga seyðahúsinum oman fyri bygdina. Allir borgarar eru bodnir til morgunmat fríggjadagin 20. mars frá klokkan 8: 30, tá bygdaráðið eisini fer at avdúka nýtt búmerki fyri kommununa. Skrá: kl. 8: 30 Kaffi, rundstykkir og vaflur. Sunkist til børnini Felagssangur Sólarmyrking. kl. 10: 30 Búmerkið verður avdúkað. Nýtt búmerki avdúkast í Kvívík undir sólarmyrking Lagt út sunnudagin, 08 marts 2015 10: 10 Yvir 40 uppskot komu inn til kappingina um nýtt búmerki til Kvívíkar kommunu, sum bygdaráðið skrivaði út herfyri. Eisini hava nakrir av hagaeigarunum fingið nýtt snotiligt seyðahús, har felagshølir eru innrættaði á loftinum. Í hesum sambandi fer kommunan at sýna stóra og snotuliga seyðahúsið fram fyri borgarunum í kommununi og bjóða til morgunmat frá klokkan 8: 30 fríggjadagin 20. mars, tá sólarmyrkingin, ið byrjar klokkan 09: 40: 12, verður. Bygdaráðið fer undir hugnaløtuni í seyðhúsinum at nýta høvi at avdúka vinnaran av búmerkiskappingini, sum kommunan skrivaði út herfyri. Kvívíkar kommuna, sum telir umleið 580 fólk, fevnir um bygdirnar Válurin, Kvívík, Stykkið, Leynar og Skæling. Børn sum skulu í 1. flokk í Kvívíkar skúla komandi skúlaár, verða innskrivað í skúlanum hósdagin 22. januar kl. 15: 00. Kvívíkar skúliwww. kvivikarskuli. fo Barnaverdartænastan í VEKS Lagt út mánadagin, 12 januar 2015 13: 59 Vestmanna-, Eiðis, Kvíkvíkar og Sunda kommunur samstarva um barnaverndartænastu sambært galdandi lóg sum barnavernd. Barnaverndartænastan er sett saman av tveimum pørtum: barnaverndarumsiting og barnaverndarnevnd. Barnaverndar-umsitingin húsast í hølunum hjá Sunda kommunu á Oyrarbakkavegi 3 á Oyrarbakka. Barnaverndartænastan í VEKS svarar á telefon 667271 í vanligari arbeiðstíð. Aðrar tíðir svarar vakttelefonin hjá barnaverndartænastuni, tlf. nr. 297200. Teldupostur: This email address is being protected from spambots. You need JavaScript enabled to view it. . Barnaverndarnevndin er mannað við fólki úr teimum samstarvandi kommununum. Arbeiðið við barnavernd skal tryggja, at børn, sum liva undir við viðurskiftum, ið kunnu skaða teirra heilsu og menning, fáa neyðuga hjálp og umsorgan í rættari tíð, og at hjálpa teimum við at fáa ein tryggan uppvøkstur. Miðað verður eftir, at munagóð fyribyrgjandi tiltøk kunnu setast í verk í samstarvi við foreldrini, so trupulleikarnir verða rættaðir áðrenn teir gerast tyngjandi í gerandisdegnum. Barnaverndartænasturnar kring landið arbeiða í tøttum samstarvi við Barnaverndarstovu Føroya, ið hevur ein samskipandi og ráðgevandi leiklut. Eldraøkið Lagt út fríggjadagin, 09 januar 2015 17: 47 VEKS umsitur eldrarøkt og heimatænastu Eftir at eldraøkið frá 1. januar 2015 við lóg er lagt út til kommunurnar at umsita og reka, hava tær fýra samstarvandi kommunurnar–Vestmanna, Eiðis, Kvívíkar og Sunda kommunur–stovnað samstarvið VEKS, ið vegna kommunurnar nú umsitur alla eldrarøkt og heimatænstu í hesum økjum. Tænasturnar hjá VEKS fevna um: Umlætting og bústað á røktarheimi/sambýli Heimahjálp Heimasjúkrarøkt Venjingar/ergo- og fysioterapi Fyrbyrgjandi heimavitjan til 75 ár og eldri. Arbeitt verður við framhaldandi menning av tænastum. Lagt út mikudagin, 31 desember 2014 23: 39 Gleðilig Jól Lagt út mikudagin, 24 desember 2014 14: 27 Loyvi til at brenna bál á nýggjarinum Lagt út mánadagin, 22 desember 2014 17: 46 Sambært kunngerð um burturkast nr. 147 frá 19. oktober 1995 er krav, at góðkenning skal fáast frá kommununi at brenna nýggjársbál. Søkjast kann um loyvi hjá kommununi innan 30. desember 2014, klokkan 15.00 við at senda teldupost til This email address is being protected from spambots. You need JavaScript enabled to view it. Kommunuskrivstovan um jóla- og nýggjárshøgtíðina Lagt út hósdagin, 18 desember 2014 11: 51 Í sambandi við jóla- og nýggjárshøgtíðina verður kommunuskrivstovan stongd frá og við mánadegi 22. desember 2014. Opið verður aftur mánadagin 5. januar 2015. Skattalistin fyri 2013 Lagt út hósdagin, 04 desember 2014 14: 24 Skattalistin fyri 2013 liggur frammi til alment eftirlit á kommunuskrivstovuni frá 8. desember til 22 desember. 2014. Jólatræ og jólahugni í Kvívík Lagt út týsdagin, 25 november 2014 15: 32 Fyrsta sunnudag í advent 30. nov. Kl 15: 30 Jólatræið við Kulluna verður tendrað Marjun í Kálvalíð, prestur, sigur nøkur orð Syngja nakrar felags sangir Kl 16: 00 Skótarnir bjóða til jólahugna í Glæmuni Kaffimunnur Úlvar og skótar framføra Lutaseðlasølu, -nógvir góðir vinningar Fyrsta vitjanin hjá jólamanninum í Kvívík í ár, vóna vit... Vælkomin KFUM-skótabólkurin í Kvívík & Kvívíkar Kommuna Sáttmáli um bátahylin á Válinum undirskrivaður Lagt út týsdagin, 25 november 2014 14: 28 Kvívíkar kommuna hevur í dag undurskriva sáttmála við Sp/f Maskingrevstur í Streymnesi um at gera bátahylin á Válinum. Tað er Hjørleif Zakariassen og hansara menn sum skulu gera arbeiðið, og teir byrjaðu beinanvegin. Arbeiðið umfatar í fyrsta umfari at gera verjugarðarnar, tað vil siga, at koyra kjarnugrótið út og at leggja verjugrót tvørtur um kjarnuna. Verkætlanin við at gera bátahyl á Válinum er gomul. Tað var bygdaráðið, sum sat frá 2001 til 2004, sum byrjaði uppá bátahylin, men av kendum orsøkum varð arbeiðið steðgað. Tá verjugarðarnir eru gjørdir, er eftir at leggja bátabrúgvar út. Støða er ikki tikin til, nær tað arbeiðið verður gjørt. Lagt út fríggjadagin, 14 november 2014 00: 20 Ganga í skúla í Vestmanna: Teir eldru skúlanæmingarnir í Kvívíkar kommunu ganga í Vestmanna skúla, næmingarnir brúka vanliga bussarnar hjá Strandferslini ímillum skúla og heim, men nú fer Kvívíkar kommuna at royna nakað annað. Ikki nøktandi bussleið: Tað hevur verið sera trupult at samskipa skúlabarnaflutningin aftan á skúlatíð, næmingarnir hava bíðað alt ov leingi. Byrjað verður nú mánadagin 17. november. Avtalan við Sp/f ABC Flutning er í fyrista umfari galdandi árið út, men kann leingast fram til komandi summar. Móttøka Lagt út fríggjadagin, 19 september 2014 01: 37 Í samband við at tað nýggja seyðahúsið uppi á Símunarbrekku stendur liðugt nú, og verður tikið í nýtslu um mánaðarskifti, fara vit at hátíðarhalda hetta Fyrrapartin hava vit opið hús Frá klokkan 10 til 12 Við morgunmati har sóknarfólkið og tey, sum hava tilknýti til bygdina eru vælkomin inn á gólvið at síggja okkara stásiliga seyðahús HAGASTÝRIÐ Nýggj útstykking Frammi í Gerði í Kvívík. Lagt út mánadagin, 15 september 2014 10: 27 Arbeiðið at gera 6 nýggj grundøkir í Kvívík gongur eftir ætlan, og skjótt verða hesi byggibúgvin. Tann 12. mai í ár samtykti Kvívíkar kommuna at taka av tilboðnum frá byggifyritøkuni J & K Petersen, og seinni undurskrivaðu Steinálvur Petersen frá J & K Petersen og Dánjal Petur Müller frá Kvívíkar kommunu undir sáttmála at gera vegir og leiðingar, og at gera grundøkini byggibúgvin. Kvívíkar Kommuna hevur eisini onnur grundøkir tøk í kommununi. Leiðari settur fyri Heimatænastuna í VEKS Lagt út leygardagin, 06 september 2014 08: 33 Stýrið fyri Heimatænastuna í VEKS hevur sett Niels A. Joensen í nýggja starvið sum leiðari fyri Heimatænastuna í VEKS. Umframt drúgva og víttfevnandi bankaútbúgving, hevur Niels A. Joensen eina Master í Leiðslu. 4.100 borgarar, 3 heim og uml. 100 starvsfólk. Á stýrisfundi 29. august legði stýrisformaðurin Heðin Zachariasen uppskot til fíggjarætlan fyri stýrið sum var samtykt at leggja fyri kommunustýrini til fíggjarætlanarviðgerð teirra. Endamálið við venjingunum er at økja førleikan og vælveruna hjá tí einstaka borgaranum, so at borgarin so leingi sum til ber verður sjálvhjálpin bæði heima og úti Venjingartíðir: Mánadag og mikudag kl. 10.00–11.00 Stað: Á Grønanesi Flutningur: Bussur koyrir til og frá eftir ynski Ari Johanneson (harmoniku og klaver) Hesi fara, í høvuðsheitum, at spæla góð, gomul og kend countryløg hjá eitt nú Jim Reeves, Tammy Wynette, Tom Jones og Billie Joe Spears. (í teltinum) Frá kl. 23.00 til 03.30 verður sera vælsvingandi dansur við Føroyakenda Hans Jacob Hjelm og vinmonnum Eisini verður møguleiki at keypa sær ymiskt til matna so sum grillaðar búffar v/tilhoyri, turran fisk, kaffi, té, vaflur, toast og ymiskt at sløkkja tostan við. Aldursmark 14 ár Kostnaður: 50 kr. fyri konsertina 150 kr. fyri dansin Karmarnir fyri eitt gott og undirhaldandi kvøld eru lagdir. So verið vælkomin til Kvívíkar, á Neystafløtt, at syngja, lurta, uppliva, eta, práta og dansa! HC Kvívík & Bygdafelagið Glæman Brúgvin og tilkoyringin til bátahylin Lagt út mikudagin, 13 august 2014 11: 48 Í samband við at nógv tyngri ferðsla nú er á Nesavegnum, hevur Kvívíkar kommuna umvælt brúnna, og víðkað um omankoyringina til tann komandi bátahylin. Brúgvin er nú í góðum standi, og klárar tungu ferðsluna í økinum. Fólk frá kommununi hevur staðið fyri arbeiðinum, við hjálp frá Articon. Nógv virksemi á Válinum Nógv virksemi er í hesum døgum úti í Nesi á Válinum. Kvívíkar kommuna skipar soleiðis fyri at betri umstøður verða hjá vinnulívinum á staðnum. Fólk frá kommununi hevur staðið fyri arbeiðinum, meðan partar av arbeiðinum er gjørt av byggifyritøkuni Articon. Við nógv økta virkseminum, hevur verið neyðugt hjá SEV at leggja nýggjan el-leiðing niður. Allur alilaksur sum fyritøkan P/F Luna hevur á fjørðinum verður blóðgaður úti í Nesi. Síðani liggur økið brakk í 2 mánaðir, til felagið aftur setur smolt út. Fiskurin, sum verður blóðgaður á staðnum, verður koyrdur við treylarum til Sørvágs, har hann verður góðskaður. Summarfrí Lagt út mánadagin, 21 juli 2014 02: 41 Kommunuskrivstovan er stongd vegna Summarfrí. Kvívíkar kommuna hevur í nógv ár skipa soleiðis fyri, at tey ungu, sum eru liðug við 9 flokk, sleppa til arbeiðis. Tað er gott, at tey ungu hava møguleika at arbeiða og vinna sær nakrar krónur, sigur Dánjal Petur Müller borgarstjóri. Í ár eru í alt 8 ung í arbeiði, 2 gentur og 6 dreingir. Samstarvsavtalan undirskrivað Lagt út týsdagin, 01 juli 2014 12: 25 Kvívíkar kommuna hevur undirskrivað javnbjóðis samstarvsavtalu við Vestmanna-, Eiðis- og Sunda kommunu um heimatænastuna, eldrarøkt v. m. og er samstarvsavtalan send Landstýriskvinnuni til góðkenningar. Samstarvið hevur fingið heitð“ Heimatænastan í V. E. K. S.” Vit fýra kommunur eru klárar at taka móti stóru og spennandi avbjóðingini sum verður latin okkum. Samstarvsavtalan leggur góðan grórarbotn undir víðari fyrireikingarnar til endaliga yvirtøku av málsøkinum um ársskiftið. Nýggj útstykking í Kvívík Lagt út mánadagin, 26 mai 2014 12: 53 Í gjár skrivaðu Kvívíkar kommuna og J & K Petersen undur sáttmála í samband við nýggja útstykking í Kvívík. Flaggdagsrøða hjá Tórbjørn Jacobsen í Kvívík 2014. Ravnurin er lítið umhildin, og nú sigst, at hann er farin at fjølgast aftur um okkara leiðir, meðan nyttufuglurin er í stórari minking. Mikukvøldið 09.04. 2014 kl. 20 Annar partur. Tiltakið er ókeypis, øll eru vælkomin. Kvívíkar kvøldskúli Lagt út hósdagin, 27 marts 2014 17: 08 Árliga framsýningin hjá kvøldskúlanæmingum verður í Kvívíkar skúla sunnudagin 6. apríl. Framsýningin verður frá kl. 15 til 18. Sýnt verður fram, tað sum er gjørt í Møblapolstring og Hornaslíping á kvøldskúlanum veturin 2013/2014. Kvívíkar kommuna fær nú nýggja heimasíðu Lagt út hósdagin, 27 februar 2014 15: 59 Arbeitt verður nú við at dagføra nýggju heimasíðuna. Innskriving í 1. flokk Lagt út mikudagin, 19 februar 2014 15: 24 Børn, sum skulu í skúla í 1. flokk í Kvívíkar skúla næsta skúlaár, verða innskrivað í skúlanum hósdagin 23. januar kl. 15.